་སྙིང་བོར་མཛད་རྒྱུ་མེད་
པར་སྐྱབས་མགོན་རྡོ་རྗེ་འཆང་གིས་ཀྱང་གསུངས། ཁོང་འཇམ་པའི་དབྱངས་ཀྱིས་
གསུང་བཤད་དང་ཚོགས་གཏམ་གཉིས་ཀ་གནང་། རྒྱ་གར་ན་སྡེ་བ་བཞིར་འདུལ་བ་མི་
འདྲ་བ་བཞི་ཡོད་པས། འདིར་ཡོད་སྨྲ་བའི་འདུལ་བ་ལས་ཇི་ལྟར་བྱུང་བ་བསྡུས། ལྷ་
བཙན་པོ་ཁྲི་སྲོང་ལྡེའུ་བཙན་གྱིས། འདི་བསྒྱུར་ཞེས་བཀའ་གནང་བ་ལ་བརྟེན། ཛི་ན་
མི་ཏྲ་སོགས་སློབ་དཔོན་གསུམ་ཡོན་ཏན་འོད་ཀྱི་སློབ་མ་ཁྲི་སྲོང་གིས་སྤྱན་དྲངས་པ་
ཆོས་འབྱུང་ཚོར་ཡོད་ཀྱང་དཔྱད་པ་གཏོང་རྒྱུ་ཡོད། ཛི་ན་མི་ཏྲ་སོགས་གསུམ་དང་། ཞི་
འཚོ་སོགས་ཀྱིས་སད་མི་མི་བདུན་རབ་ཏུ་བྱུང་། དེའི་ནང་གི་གསུམ་ནི་དམར་གཡོ་
གཙང་ཞེས་བླ་ཆེན་བསྙེན་རྫོགས་སྒྲུབ་མཁན་འདི་གསུམ་གྱི་སློབ་མ་དང་ལྷ་ལུང་
དཔལ་རྡོར་རྗེ་འབངས་ནང་ཚན་གྱི་དེ་ཡིན་ན་བརྒྱའི་ཞག་བཞུགས་དགོས་པ་ལྟ་བུ་ལོ་
རྒྱུས་ལ་དེ་འདྲ་ཡོད། ཅོག་རོའམ་ཅོག་གྲུ་ཀླུའི་རྒྱལ་མཚན། ཞང་ཡེ་ཤེས་སྡེ། ཀ་བ་
དཔལ་བརྩེགས་ཏེ་ཀ་ཅོག་ཞང་གསུམ་དུ་གྲགས་པའི་ཀླུས་འདུལ་བ་དང་། གཞན་
གཉིས་ཀྱི་མངོན་པ་གོང་འོག་མང་བོ་བསྒྱུར་བ་མདོ་སོ་སོའི་བསྒྱུར་བྱང་ན་གསལ། ལྷད་
མི་འཇུག་ཆེད་ཤོ་ལོ་ཀ་དང་བམ་གྲངས་བརྩིས། མདོ་རྩ་ཡོངས་འཛིན་རིན་པོ་ཆེ་ནས་
འདུལ་འཛིན་བློ་བཟང་རྣམ་རྒྱལ་ལས་འདུལ་བའི་བཤད་སྲོལ་ཐོབ་ཅེས་འདུག་པས་
བཤད་རྒྱུན་ཡིན་མིན་ཇི་ལྟར་ཡང་དེ་ཚུན་ཆད་ལ་བཤད་ལུང་བྱས་ནས་གནང་བའི་
རྒྱུན་སྡེ་ཁྲི་རིན་པོ་ཆེའི་དྲུང་ནས་ཐོབ་པ་དང་། དེའི་སྔར་ངས་མདོ་རྩའི་ལུང་ཧོར་ཚང་
གསེར་ཁྲི་རིན་པོ་ཆེའི་དྲུང་ནས་ཐོབ། ཁོང་གིས་བྲག་དཀར་བཀའ་བཅུ་རིན་པོ་ཆེ།
692

དེས་སྐུ་ཕྱོགས་རིན་པོ་ཆེ་ལས་གསན་པས་འདི་ལ་སྐུ་ཕྱོགས་ཀྱི་བརྒྱུད་པ་ཡང་ཡོད།
བཤད་པ་བྱས་ན་བཤད་རྒྱུན་ཡོད་མེད་ཇི་ལྟར་ཡང་ཕན་ཐོགས་ཆེ་བས་ཉི་མ་མང་བོ་ལ་
བླ་མ་སློབ་མའི་ཚུལ་ལམ། དགེ་དགེ་ཕྲུག་གི་ཚུལ་བྱས་ནས་འཆད་ན་ཕན་ཐོགས་པོ་
རེད། འདིའི་ནང་ན་འདུལ་བའི་ལག་ལེན་གྱི་རིགས་ཆ་ཚང་བར་ཡོད་པས་བསླབ་བྱའི་
བསྲུང་མཚམས་སོགས་གང་ཅིར་འཆར་སྒོ་ཡོང་། སྐུ་ཕྱོགས་ཨུ་རྒེར་གྲྭ་ཚང་དུ་བཀའ་
ཆོས་གནང་དགེ་རྒན་བསྐོས། འཛིན་གྲྭ་གསུམ་དུ་བཅད་དེ། ཁྱེད་ཚོས་དཔེ་ཁྲིད་དང་ང་
ཚོར་འདུལ་བ་གལ་ཆེ་བས་བསླབ་བྱ་རྒྱས་བསྡུས་ཅི་རིགས་རེ་དཔེ་ཁྲིད་གྱིས། འཇིག་
རྟེན་གྱི་གཏམ་དཔེར། ཆོས་འདུལ་བ་མ་རིག་བན་རྒན་སྡུག་ཟེར་གསུངས་པར། གཅིག་
ན་རེ་ལགས། ངེད་ཚོས་ཆོས་འདུལ་བ་མ་རིག་བན་རྒན་སྐྱིད་ཟེར་གི་ལགས་ཞུས་པར།
ཨ་ཁ། དེ་འདྲ་མིན། དེ་འདུལ་བ་ཉམས་པའི་སྔ་ལྟས་ཁར་བབ་པ་ཡིན་རྒྱུ་རེད། འདུལ་
བ་ལེགས་པར་ཤེས་ན་ངེས་པར་སྐྱིད་གསུངས། དཔེར་ན་དངོས་པོ་མང་བོ་གཅལ་དུ་
བཀྲམ་པའི་ནང་དངོས་པོ་གཅིག་ལེན་དགོས་ན་མིག་ལྡན་གྱིས་དོག་གེ་ལེན་པ་འདུལ་
བ་ཤེས་ན་སྐྱིད་ལུགས་རེད། མིག་དང་མི་ལྡན་པས་ལག་མྱོང་དང་སྡུག་རུས་བྱས་ཀྱང་
ཡས་མས་ལྟོས་ཅན་ཅོག་ཡོངས་པ་འདུལ་བ་མ་ཤེས་ན་སྡུག་ཚུལ་རེད། ཤེས་ན་བསླབ་
བྱ་བསམ་གྱིས་མི་ཁྱབ་ཀྱང་། དུས་དྲན་དང་འབྲེལ་བ་མང་། མ་འབྲེལ་བ་ལའང་བུད་
མེད་དང་འབྲེལ་བ་མང་བས། དེ་དགོན་པ་འདི་ལྟ་བུར་ནག་ཁྲིམས་བྱས་པས་ཐམས་
ཅད་ཁེགས། དུས་ཚོད་དུ་གནང་བའང་མང་མཉམ་པར་བཞག་ན་ཉུང་ངུ་ལས་མེད་
པས་ཤེས་ན་གུ་ཡངས། མ་ཤེས་པར་བསྒོང་བསྒོང་བཅིར་བཅིར་བསྡད་པ་གཡས་ནས་
ཆོབ་སེ་གཡོན་ནས་ཆོབ་སེ་གཏོང༌། སློབ་གཉེར་མེད་པས་ཀྱང་འདུལ་བ་དང་རྣམ་ཐར་
བལྟ། དགོན་པ་བཀྲ་ཤིས་འཁྱིལ་ནས་སྡོད་རྒྱུ་བྱུང་བ་སྐལ་བ་ལེགས་པས་དཔེ་བལྟས་ན་
དགེ་རྒན་དེ་ཡིན་བློ་ཁ་ཡར་བསྐོར་ཡོངས། ཤེས་པས་གཞན་ལ་དཔེ་ལྟོས། ངས་ཁྲིད་
693

འདི་ལྟར་བྱས་ནས་ཁ་ཆོས་ཕྱོགས་ལ་ཁྲིད། དགོན་པར་བསྡད་ཀྱང་བག་མེད་ཀྱི་སྐྱིད་
ཉལ་དང་ནོམ་པ་བསགས་ཀྱང་ལན་ཇུ་མི་དགོས། ཀ་ཇུའི་རྒྱ་རུག་ཅིག་གིས་བཀྲ་ཤིས་
འཁྱིལ་ངོ་ཚ་གཏད་ཡོང་སྐྱབས་མགོན་རྒྱ་ནག་ནས་ཕེབས་དུས་རྒྱུད་པ་བླ་མ་ཚར་ཚ་
ཚང་སོགས་གྲྭ་རྒན་མང་བོས་ཞབས་བརྟན་དང་ཐུགས་དམ་རིམ་གྲོ་ཇི་ལྟར་དགོས་ནོམ་
པ་ཧ་ཅང་མང་བས། བྱམས་ཆེན་ཆོས་རྗེས་དགའ་ལྡན་སྐུ་གདུང་ལ་རྒྱ་གུར་ཕུབ་བའི་
ལོ་རྒྱུས་ལྟ་བུ་ཡོད་དམ་ཞུས་པར། ས་ཐོབ་ཀྱི་བྱང་ཆུབ་སེམས་དཔའ་ཚོར་གླིང་བཞིའི་
འཇིག་རྟེན་གྱི་ཁམས་དབང་བ་རེད། ང་ལ་ཇོ་བོ་རྗེའི་རྡེའུ་ཕུར་གྱི་རིན་མེད་གསུངས་
པས་རྟོགས་པ་གསུང་བ་ཡིན་ཞེས་ཚར་ཚ་ཚང་གིས་ཕྱིས་གསུངས་པས་ཡིན་གྱི་རེད།
ཇོ་བོའི་རྡེའུ་ཕུར་གསེར་སྲང་འབུམ་ཕྲག་རི་བ་བཀའ་གདམས་གླེགས་བམ་དུ་གསུངས་
པས། རྨ་ཕར་ཁ་ཚུར་ཁ་བསྒྲིལ་ན་དེ་མི་རི་ས་ཆ་ཆུང་ཆུང་བློ་རྒྱ་ཆུང་ཆུང་། ཚིལ་མོ་མོ་
སྡེར་མ་གང་ཡོད་ནའང་དེས་ཁེངས། ཆོས་སྒྲུབ་འདོད་ན་ཡོ་བྱད་ཀྱིས་མི་ཕོངས་པའི་ས་
ཆ་ཁྱད་འཕགས་སྐྱེས་བུ་རིམ་བྱོན་གྱི་གདན་ས་འདིར། རང་གིས་ཆོས་མི་ཤེས། ཇི་ལྟར་
ཡང་གྲོགས་དགེ་འདུན་གྱི་སྡེ་ཁྱད་པར་ཅན་དང་ལྷན་དུ་ཚེ་འདིར་ཞེན་པ་མ་ཆེ་བར་
འདོད་ཆུང་ཆོག་ཤེས་ཀྱིས་སྒོ་ནས་ལག་ལེན་ལ་ཚུལ་ཁྲིམས་གལ་ཆེ། སྦྱིན་སོགས་ཆོས་
གང་ཡང་དེའི་གཞིར་ཚུལ་ཁྲིམས་ཡོད་ན་དེས་མངོན་མཐོའི་རྟེན་བར་མ་ཆད་པ་ཐོབ་
སྟེ་དེར་དགེ་འབྲས་སྨིན་ནས་ཟད་པ་མེད་པར་སྤྱོད་པ། ཡོན་ཏན་ཚུལ་ཁྲིམས་ཞིང་དུ་
རྣམ་འཕེལ་ན། །འབྲས་བུ་ཉེར་སྤྱོད་ཆད་པ་མེད་པར་འགྱུར། །ཞེས་དེ་བས་ལྷག་པ་ཅི་
གསུངས། ཚུལ་ཁྲིམས་ཞིང་དུ་བྱས་ན་ཡོན་ཏན་གྱི་མྱུ་གུ་འཁྲུངས་པ་བསྐལ་བ་རྒྱུན་
མཐུད་ཀྱང་རྒྱུན་ཆད་རྒྱུ་མེད་གསུངས་པ་རེད་དགེ་རྩ་མང་བོ་བསགས་ནའང་ཚུལ་
ཁྲིམས་ཀྱི་གཞི་མ་བཟུང་ན་འབྲས་བུ་ཡིད་དུ་འོང་བ་ལྷ་མིའི་རྟེན་ལ་འོང་བའི་ངེས་པ་
མེད་པས་ཀླུའི་རྟེན་ལ་ལོངས་སྤྱོད་ཆེན་པོ་དང་དུད་འགྲོའི་རྟེན་ལ་གཟུགས་བཟང་བ་
694

སོགས་སུ་སྨིན་པས། སྦྱིན་པའི་ལོངས་སྤྱོད་དག་ནི་འགྲོ་ངན་ནའང་། །སྐྱེ་བོ་ཚུལ་ཁྲིམས་
རྐང་བ་ཉམས་ལས་འབྱུང་ཞེས་རྟེན་དམན་པ་ལ་སྨིན་པ་དང་། དེར་ཡང་མྱོང་བས་ཟད་
པ། སྐྱེད་བཅས་དངོས་འདུ་ཡོངས་སུ་ཟད་པས་ན། །ཕྱིན་ཆད་དེ་ལ་ལོངས་སྤྱོད་འབྱུང་
མི་འགྱུར། །ཞེས་སོགས་གསུངས་ལ། ཚུལ་ཁྲིམས་གཞི་བྱས་ནས་དགེ་བ་བསགས་ན་
འབྲས་བུ་མྱོང་ཞིང་འཕེལ་བས། ས་བཅད་དུ་འང་སྦྱིན་འབྲས་བར་མ་ཆད་དུ་སྤྱོད་པ་
ཚུལ་ཁྲིམས་ལ་རག་ལས། ཞེས་སོགས་གསུངས། རང་རྒྱུད་ལ་ཡོན་ཏན་འབྱུང་བ་ཚུལ་
ཁྲིམས་ལ་རག་ལས་པས། ད་ལྟ་དལ་འབྱོར་གྱི་རྟེན་ཐོབ། དགེ་བའི་བཤེས་གཉེན་དང་
མཇལ། གྲོགས་ཁྱད་པར་ཅན་དང་ཕྲད། ཁམས་གསུམ་བླ་མ་ཙོང་ཁ་བ་ཆེན་པོའི་བསྟན་
པ་དྲི་མ་མེད་པ་མཚན་ཙམ་ཐོས་པའང་དཀའ་བའི་ཚོད་ན་སྙིགས་དུས་ལ་ལྟོས་པའི་ཉི་
མ་འཆར་འཆར་བྱས་ཡོད་པར་མཇལ་བ་དོན་མེད་ཆུད་ཟོས་སུ་མ་བཏང་བར། བཟའ་
བཏུང་ཅུང་ཟད་རེའི་ཕྱིར་སྡིག་པ་བསགས་ནས་ཕྱི་མའི་ལམ་སྲུབ་ན་དོན་མེད་པས་
འདོད་ཆུང་ཆོག་ཤེས་ལ་གནས་ན། སྒོམ་ཆེན་རྦབ་ལ་མ་འདྲིལ་ན་ཟན་གོང་གྱེན་ལ་
འདྲིལ་ཡོང་ཟེར་བས་ཡོད་མེད་ལ་མི་ལྟོས། འདོད་ཆུང་ཆོག་ཤེས་ལ་རག་ལས་པས་
མགོན་པོ་ཀླུ་སྒྲུབ་ཀྱི་སྐྱེ་བོ་གསོ་ཐིགས་ལས། གྲོགས་ཀྱི་མཆོག་ནི་མི་བསླུ་བ་ནོར་གྱི་
མཆོག་ནི་ཆོག་ཤེས་པའོ། །ཞེས་གསུངས། ཐོས་བསམ་ལས་ལྷག་པའི་སྒྲིབ་སྦྱོང་མེད། ཁ་
ཏོན་གྱིས་སྡིག་སྒྲིབ་དག་པ་དང་། ཤེས་རབ་ཀྱི་ལྷ་སྒྲུབ་པ་ལྟ་བུ་གང་ལའང་། དེའི་གཞི་
རྩ་སྲོག་བསྡོས་ཀྱིས་བསྲུང་ན་དེ་གལ་ཆེ་བས། སློབ་དཔོན་དབྱིག་གཉེན་གྱིས་ཀྱང་
ཚུལ་གནས་ཐོས་དང་བསམ་ལྡན་པའི། །སྒོམ་པ་ལ་ནི་རབ་ཏུ་སྦྱོར། །ཞེས་གསུངས་པ།
དེ་ཕན་ཆད་སངས་རྒྱས་ཀྱིས་གསུངས་ནའང་མེད། ད་ལྟ་ཚུལ་ཁྲིམས་དང་ཐོས་པ་ཟུང་
འབྲེལ་དུ་བྱས་ན་བྱེད་ཐུབ། དེ་ལྟར་བྱེད་མི་བྱེད་རང་ལ་རག་ལས། མདོ་རྩ་སྔར་འདི་
ལྟར་འཆད་རྒྱུ་ཕར་ཞོག ཐོབ་རྒྱུའི་རེ་བའང་མེད་ནའང་ཁོང་གི་བཀའ་དྲིན་ལས་ཐོབ།
695

ཉན་མཁན་མཚན་ཉིད་པ་ཤ་སྟག་ཡིན་པས་སྤྲོ། དེའི་ན་ཚུལ་གནས་ལྟར། དོན་གྱི་གཙོ་
བོ་ཚེ་འདི་ཕྱིའི་དོན་འགྲུབ་པ་ཞིག་དགོས་པས་ཁ་གསོ་རྒྱབ་འགེབ་ཙམ་ལ་མི་ཡིན་ཅི་
ལ་དགོས། སྲིན་བུ་ཚུན་ཆད་ཀྱིས་ཀྱང་རང་རང་གི་རྟེན་གསོས་ནས་འགྲོ་བས། དལ་
འབྱོར་གྱི་རྟེན་ཐོབ་པ་ལ་སྙིང་བོ་ལེན་ན། ཚུལ་ཁྲིམས་ལ་གནས། ཉི་མ་གཅིག་གཉིས་
ལ་དོན་ལྡན་བྱེད་ལུགས་ཀྱང་ཡོད། རང་གིས་མ་ནུས་ནའང་གྲོགས་ཀྱིས་དབང་གིས་
དོན་ལྡན་བྱེད་ལུགས་ཀྱང་ཡོད་པས།
ད་རེས་ཀྱི་དགེ་རྩ་འདི་ལ་བརྟེན་ནས་སྤྱིར་ཕྱོགས་
བཅུའི་རྒྱལ་བ་སྲས་དང་བཅས་པའི་བསྟན་པ་མཁའ་ཁྱབ་ཀྱི་ཞིང་དུ་གང་ཡོད་དང་།
ཁྱད་པར་གདུལ་བྱ་རིགས་མང་བོ་ལ་ཁམས་གསུམ་བླ་མ་ཙོང་ཁ་བ་ཆེན་པོའི་རིང་
ལུགས་འདི་བློ་ལ་འཚམས་མི་འཚམས་རང་གི་བློ་སྟོབས་ཀྱིས་བྱུང་ནའང་མདོ་སྔགས་
གཉིས་ཀའི་ལྟ་སྒོམ་སྤྱོད་པ་གང་གི་ཆ་ལའང་འཁྲུལ་བའི་དྲི་མ་ཅུང་ཟད་ཀྱང་མེད་པ་
འདི་ཉིད་འཇིག་རྟེན་གྱི་ཁམས་ཐམས་ཅད་དུ་སེམས་ཅན་མཐའ་དག་གི་རྒྱུད་ལ་
གསལ་བར་བྱེད། དེའི་རྒྱུར་ཚེ་རབས་ཐམས་ཅད་དུ་རྒྱལ་བ་ཙོང་ཁ་བ་ཆེན་པོ་དགེ་
བའི་བཤེས་གཉེན་དུ་བསྟེན་ནས་དེའི་ལེགས་བཤད་ཀྱིས་འཚོ་བ་དང་། གང་ཞིག་
གསེར་མཆོག་རང་བཞིན་སོགས་ཀྱིས་སངས་རྒྱས་ཀྱི་བསྟན་པ་བསམ་པའི་རིགས་ཉོན།
ཞེས་སོ་ཐར་གྱི་མདོའི་ཐོས་བསྒྲགས་ཙམ་འདོན་པ་ལའང་དེ་འདྲ་བ་བརྗོད་དགོས་ན།
འདིའི་ཚིག་ཐམས་ཅད་སངས་རྒྱས་ཀྱི་ཞལ་ནས་གསུང་བའི་བཀའ་མ་ནོར་བ་ཡིན་
པས། འཇིག་རྟེན་ཚུན་ཆད་ལ་རེ་བ་ཡོད་པས་དེ་ཚོར་བསྔོ་སྨོན་གྱིས་རྒྱས་འདེབས་པར་
ཞུ། བདག་གིས་ཇི་སྙེད××ཚེ་རབས་ཀུན་ཏུ××ལམ་བཟང་བསྒྲིགས་པའི>སྟོན་པ་བླ་ན་
ป
མེད་པའི×སོགས་ཀྱིས་བསྔོ་སྨོན་མཛད་པ་ལགས་སོ། །འདི་ནི་རྗེ་བཙུན་ཤེས་རབ་རྒྱ་མཚོ་
དཔལ་བཟང་བོ་དེ་ཉིད་ཀྱིས། ༧ བཤད་སྒྲུབ་བསྟན་པའི་སྲོག་ཤིང་དབལ་མང་དཀོན་མཆོག་རྒྱལ་
མཚན་ལས་མདོ་རྩའི་བཤད་ལུང་གསན་སྐབས་ཟིན་བྲིས་སུ་ཕབ་པ་སྟེ། མ་ཕྱི་དབུ་མེད་རྒྱུག་བྲིས་
696

ཤིན་ཏུ་ཕྲ་བས་ཇི་བཞིན་མ་ཕྲོལ་བ་ཡོད་དུ་མཆིས་པས་དཔྱོད་པ་ཞིབ་འཇུག་ཞུ།
།ཆོས་སྲིད་
འབྱོར་བའི་མཛོད་དང་དགེ་བཅུ་ལྡན། །དགའ་ལྡན་རབ་རྒྱས་ཞེས་བྱའི་རྒྱུད་གྲྭ་ཆེར། །
ཀུན་མཁྱེན་འཇམ་དབྱངས་བཞད་པ་ཡབ་སྲས་ཀྱི། །ཐུགས་རྗེས་ཆོས་སྦྱིན་འཛད་མེད་
རྒྱུན་འདི་སྤེལ། ། ། །མངྒལཾ། །
697

༄༅། །པར་བྱང་སྨོན་ཚིག་བཞུགས་སོ། །
༄༅། །ཨོཾ་སྭ་སྟི། ཤེས་རབ་དྲི་མེད་འོད་དཀར་ཉ་གང་བ། །ཐུགས་རྗེའི་རྒྱ་མཚོའི་
མངལ་དུ་སྦྲུམ་པ་ཡི། །སྲིད་ཞིའི་ནད་བརྒྱ་སེལ་བའི་སྨན་གྱི་དབང་། །བཤེས་གཉེན་
སྨྲ་བའི་ཟླ་བ་གཙུག་ན་རྒྱལ། །མི་མཉམ་ཐུགས་བསྐྱེད་རྟ་བདུན་ཤིང་རྟ་ཡིས། །ཚོགས་
གཉིས་གསེར་སྦྱངས་ལྷུན་པོའི་སྤོར་འཕགས་ཏེ། །སྔོན་མེད་ལེགས་བཤད་འོད་སྟོང་
འགྱེད་པ་ཡི། །བློ་བཟང་རྒྱལ་བའི་གདུང་ཚོབ་དམ་པ་དེས། །འཇམ་དཔལ་དབྱངས་
དངོས་བཤེས་གཉེན་དུ་མ་ལས། །ཐུགས་བཅུད་བདུད་རྩི་ཚིམ་པར་མྱང་བའི་ཚུལ། །ཐོས་
པ་འཛིན་པའི་མཆོག་གྱུར་ཀུན་དགའ་བོར། །ཆ་ཤས་ཀུན་ནས་མཚུངས་པའི་རྣམ་ཐར་
རྨད། །མདོ་སྔགས་ཟབ་རྒྱས་སྙིང་བོའི་བཅུད་ཕྱུང་བའི། །ཟིན་བྲིས་གཙོར་གྱུར་བཀའ་
རྩོམ་བསམ་འཕེལ་དབང་། །མཁས་དགུའི་བློ་ཡི་རྒྱལ་མཚན་རྩེར་མཆོད་པས། །བཤད་
སྒྲུབ་འདོད་དགུའི་ཆར་གྱིས་རེ་བ་སྐོང་། །ཆོས་སྲིད་དགའ་སྟོན་རྫོགས་ལྡན་ལ་འཁུ་
བའི། །རབ་རྒྱས་པད་དཀར་ཟེའུ་རྒོད་པའི་ཚལ། །ཁྲིམས་གཙང་རིག་འཛིན་འདུས་པའི་
གླིང་ཆེན་པོར། །ཆོས་སྦྱིན་ཉིན་མོར་བྱེད་པའི་པར་འདི་བསྐྲུན། །དགེ་བས་བློ་བཟང་
རྒྱལ་བསྟན་ཡིད་བཞིན་མཚོ། །དར་བའི་རླབས་ཕྲེང་མཁའ་ལ་འཕྱུར་བ་དང་། །སངས་
རྒྱས་དངོས་ཀྱི་བཤེས་གཉེན་དམ་པ་འདིས། །བྱང་ཆུབ་བར་དུ་འབྲལ་མེད་རྗེས་འཛིན་
698

ཤོག །སྐྱེ་བར་དལ་འབྱོར་རྟེན་བཟང་རིམ་བརྒྱུད་པར། །ཚུལ་གནས་ཐོས་བསམ་སྒོམ་
པའི་རྒྱན་གྱིས་མཛེས། །ཁྱད་པར་བྱང་ཕྱོགས་ནོར་བུའི་བང་མཛོད་དུ། །རིན་ཆེན་ལྟ་
བུའི་གདུལ་བྱར་འགྱུར་བར་ཤོག །ཐུན་མོང་ལམ་གྱི་རིམ་པས་རྒྱུད་སྦྱངས་པའི། །སྔགས་
འཆང་གཞོན་ནུ་སྐལ་བ་བཟང་བོ་ཡིས། །རྒྱལ་སྲས་གསང་སྔགས་སྤྱོད་པའི་ལྷ་བརྒྱའི་
དབུས། །བདེ་སྟོང་ཉམས་འགྱུར་འབུམ་གྱིས་རྩེན་པར་ཤོག །མ་འོངས་སྐྱེ་དགུའི་ཚེ་ལོ་
བརྒྱད་ཁྲིའི་དུས། །བྱམས་མགོན་རྒྱལ་བའི་ཉི་མས་འཛམ་གླིང་འདིར། །བཅུ་གཉིས་
མཛད་པའི་འོད་སྟོང་འགྱེད་པའི་ཚེ། །འཁོར་གྱི་ཐོག་མར་སྨིན་ཅིང་གྲོལ་བར་ཤོག །
དཔལ་ལྡན་བླ་མའི་སྐུ་ཚེ་འཕྲིན་ལས་རྒྱས། །ཕྱོགས་བཅུའི་དགེ་འདུན་ཐུགས་མཐུན་
ཆོས་སྤྱོད་འཕེལ། །སྡེ་བཞིའི་ཕུན་ཚོགས་ཡར་ཟླ་ལྟར་འཕེལ་བའི། །ཕན་བདེའི་སྣང་
བས་ས་གསུམ་ཁྱབ་གྱུར་ཅིག །ཅེས་གངས་ཅན་མཁས་གྲུབ་ཡོངས་ཀྱི་གཙུག་རྒྱན་འཇམ་པའི་
དབྱངས་དངོས་རྗེ་བཙུན་བླ་མ་རྡོ་རྗེ་འཆང་ཤེས་རབ་རྒྱ་མཚོ་དཔལ་བཟང་བོའི་ཞལ་སྔ་ནས་ཀྱི་
གསུང་འབུམ་ཞལ་བཞུགས་དུས་དང་། ཕྱིས་སུ་ཡང་ཉེ་གནས་དགེ་སློང་བྱམས་པ་རྒྱ་མཚོས་གཅེས་
སྤྲས་ཀྱི་དཔར་ཕུད་བཅུག་པ་བཅས་ཡོངས་སུ་རྫོགས་པའི་པར་བྱང་སྨོན་ཚིག་འདི་ལྟ་བུ་ཞིག་
དགོས་ཞེས་ཀྱང་ཉེ་གནས་རང་ཉིད་ཀྱིས་ནན་ཆེར་བསྐུལ་ངོར། བཙུན་གཟུགས་ངག་དབང་ཐུབ་
བསྟན་རྒྱ་མཚོས་བྲིས་པ། ཛཡན་ཏུ། །
699